wannaphong/clean_thaiwikipedia huggingface dataset:
# วิทยา คุณปลื้ม
วิทยา คุณปลื้ม (เกิด 27 มิถุนายน พ.ศ. 2508)  เป็นนายกองค์การบริหารส่วนจังหวัดชลบุรี‘วิทยา คุณปลื้ม’ ลูกชายกำนันเป๊าะ นั่งแท่นนายกฯอบจ.ด้วยคะแนนถล่มทลาย สืบค้นเมื่อ 12 มีนาคม พ.ศ. 2555คณะผู้บริหารองค์การบริหารส่วนจังหวัดชลบุรี  องค์การบริหารส่วนจังหวัดชลบุรี. สืบค้นเมื่อ 12 มีนาคม พ.ศ. 2555 เป็นประธานสโมสรฟุตบอลชลบุรี เอฟซีเกี่ยวกับสโมสรชลบุรี เอฟซี  จากเว็บไซต์ทางการสโมสรฟุตบอลชลบุรี เอฟซี อดีตสมาชิกสภาผู้แทนราษฎรจังหวัดชลบุรี อดีตรองเลขาธิการนายกรัฐมนตรีฝ่ายการเมือง อดีตนายกสมาคมกีฬาจังหวัดชลบุรี

  ประวัติ 
วิทยาเกิดวันที่ 27 มิถุนายน พ.ศ. 2508 ที่ตำบลแสนสุข อำเภอเมือง จังหวัดชลบุรี เป็นบุตรคนที่ 2 จากพี่น้องทั้ง 5 คน ของนายสมชาย คุณปลื้ม กับนางสติล คุณปลื้ม การศึกษาชั้นอนุบาลถึงชั้นประถมศึกษาปีที่ 4 ที่โรงเรียนวัฒนดรุณวิทย์ จังหวัดชลบุรี ย้ายไปศึกษาชั้นประถมศึกษาปีที่ 5 จนจบชั้นมัธยมศึกษาตอนต้นที่โรงเรียนอัสสัมชัญศรีราชา จากนั้นย้ายไปศึกษาในระดับมัธยมศึกษาตอนปลายที่โรงเรียนเตรียมอุดมศึกษา สำเร็จการศึกษาระดับปริญญาตรี รัฐศาสตร์บัณฑิต จากจุฬาลงกรณ์มหาวิทยาลัย ระดับปริญญาโทสาขา (Public Administration) จาก Southern California, USA มหาวิทยาลัยเซาต์เทิร์นแคร์ลิฟอร์เนีย สหรัฐอเมริกา สมรสกับนางสิริลดา  คุณปลื้ม มีบุตร - ธิดา 2 คน

 การทำงาน 
วิทยา เป็นสมาชิกสภาผู้แทนราษฎรจังหวัดชลบุรี 5 สมัย ตั้งแต่ปี พ.ศ. 2535 จนถึงปี พ.ศ. 2549 เขายังเป็นหนึ่งใน สส.กลุ่ม 16 ในปี พ.ศ. 2535 และเขาเคยดำรงตำแหน่งสำคัญทางการเมืองหลายตำแหน่ง อาทิ รองเลขาธิการนายกรัฐมนตรีฝ่ายการเมือง 

ต่อมาจึงได้หันเหมาทำงานการเมืองท้องถิ่น โดยลงสมัครรับเลือกตั้งเป็นนายกองค์การบริหารส่วนจังหวัดชลบุรี ในการเลือกตั้งนายกองค์การบริหารส่วนจังหวัดในประเทศไทย พ.ศ. 2551 และได้รับเลือกตั้งในครั้งนั้นเป็นสมัยแรก ต่อมาได้รับเลือกตั้งอีกครั้งในปี 2555 และในการเลือกตั้งนายกองค์การบริหารส่วนจังหวัดในประเทศไทย พ.ศ. 2563 เขาได้รับเลือกตั้งเป็นนายก อบจ.ชลบุรีอีกสมัย"วิทยา คุณปลื้ม" คว้าเก้าอี้นายกอบจ.ชลบุรี อีก 1 สมัย

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๒๑ ตอนที่ ๒๓ ข หน้า ๓, ๒๖ พฤศจิกายน ๒๕๔๗
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๑๘ ตอนที่ ๒๒ ข หน้า ๗, ๔ ธันวาคม ๒๕๔๔
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ประจำปี ๒๕๖๔ , เล่ม ๑๓๙ ตอนพิเศษ ๒ ข หน้า ๘, ๑๔ กุมภาพันธ์ ๒๕๖๕
# สัตยาเคราะห์เกลือ
การเดินขบวนเกลือ  หรือ สัตยาเคราะห์เกลือ  หรือ การเดินขบวนทาณฑี  เป็นการก่อการดื้อแพ่งโดยสันติในอินเดียใต้อาณานิคมอังกฤษ นำโดยมหาตมา คานธี การเดินขบวนระยะเวลา 24 วัน เริ่มต้นในวันที่ 12 มีนาคม และสิ้นสุดเมื่อ 5 เมษายน 1930 เพื่อเป็นการเรียกร้องโดยตรงในการต่อต้านภาษีและเป็นการประท้วงโดยสันติต่อต้านการผูกขาดอุตสาหกรรมเกลือของอังกฤษในอินเดีย การเดินขบวนนี้ยังเป็นจุดเริ่มต้นในการจุดประกายให้ผู้คนมาเข้าร่วมขบวนการต่อต้านเจ้าอาณานิคมด้วยสันติวิธี การเดินขบวนเริ่มต้นโดยคานธีและอาสาสมัครอีก 78 คนที่เขาวางใย ระยะทางเดินเท้ารวม  จากสาพรมตีอาศรมไปยังทาณฑี (ในเวลานั้นคือนวสารี ปัจจุบันอยู่ในรัฐคุชราต) ได้มีชาวอินเดียอีกจำนวนมากเข้าร่วมการเดินขบวนระหว่างทาง คานธีกระทำการฝ่าฝืนกฎหมายเกลือของเจ้าอาณานิคมอังกฤษที่เวลา 8:30 นาฬิกา ตอนเช้าของวันที่ 6 เมษายน 1930 และได้จุดประกายให้เกิดการดื้อแพ่งหมู่โดยชาวอินเดียนับล้านคนต่อกฎหมายเกลือของเจ้าอาณานิคมอังกฤษ"Mass civil disobedience throughout India followed as millions broke the salt laws", from Dalton's introduction to Gandhi's Civil Disobedience, Gandhi and Dalton, p. 72.

หลังคานธีผลิตเกลือโดยการระเหยน้ำทะเลที่ทาณฑี ซึ่งเป็นการทำขัดต่อกฎหมายเกลือของอังกฤษ เสร็จสิ้น คานธีได้เดินเท้าต่อไปทางใต้ เลียบทางชายหาด ผลิตเกลือและเข้าปราศรัยในการพบปะตลอดทาง พรรคคองเกรสเตรียมการสัตยาเคราะห์ครั้งใหญ่ที่ธารสนะซอลต์เวิกส์ (Dharasana Salt Works) ราว  ทางใต้ของทาณฑี กระนั้น คานธีถูกจับกุมเสียก่อนในเวลาเที่ยงคืนของวันที่ 4 ย่าง 5 พฤษภาคม 1930 ไม่กี่วันก่อนสัตยาเคราะห์ใหญ่ที่ธารสนะ การเดินขบวนไปยังทาณฑีและสัตยาเคราะห์ที่ธารสนะได้เรียกความสนใจจากทั่วโลกมาสู่ขบวนการเอกราชอินเดีย มีการรายงานข่าวถึงกรณีนี้มากมาย ขบวนการสัตยาเคราะห์ต่อต้านภาษีเกบือดำเนินต่อไปอีกราวหนึ่งปี ก่อนจะสิ้นสุดเมื่อคานธีถูกปล่อยตัวจากคุกและมีการเจรจากับอุปราช ลอร์ดเออร์วิน ที่การประชุมราวด์เทเบิลครั้งที่สองDalton, p. 92. แม้มีชาวอินเดียกว่า 60,000 คนที่ถูกคุมขังระหว่างขบวนการสัตยาเคราะห์Johnson, p. 234. กระนั้น อังกฤษก็ไม่ได้ยินยอมต่อข้อเรียกร้องAckerman, p. 106.

ขบวนการสัตยาเคราะห์เกลือของอินเดียมีรากฐานมาจากหลักการประท้วงโดยสันติวิธีที่คานธีเรียกว่า "สัตยาเคราะห์" (แปลโดยหยาบว่า แรงหรือพลังแห่งความจริง)"Its root meaning is holding onto truth, hence truth-force. I have also called it Love-force or Soul-force." Gandhi (2001), p. 6. ในต้นปี 1920 คองเกรสแห่งชาติอินเดียเลือกสัตยาเคราะห์เป็นกลวิธีหลักในการเรียกร้องเอกราชจากอินเดีย และมอบหมายคานธีให้เป็นผู้นำการจัดสัตยาเคราะห์ เขาได้เลือกรัฐบัญญัติเกลือปี 1882 ของอังกฤษเป็นเป้าหมายแรกของสัตยาเคราะห์ การเดินขบวนเกลือไปยังทาณฑีและการทุบตีผู้เข้าร่วมการเดินขบวนจากตำรวจเจ้าอาณานิคมได้รับความสนใจในข่าวทั่วโลก เป็นหลักฐานถึงความมีประสิทธิภาพของกลวิธีสัตยาเคราะห์Martin, p. 35. คำสอนเรื่องสัตยาเคราะห์และการเดินขบวนไปทาณฑีของคานธีมีอิทธิพลอย่างมากต่อผู้นำขบวนการสิทธิพลเมืองในสหรัฐอเมริกา มาร์ติน ลูเธอร์คิง จูเนีบร์, เจมส์ เบเวิล และสมาชิกคนอื่นในขบวนการสิทธิพลเมืองในทศวรรษ 1960s การเดินขบวนนี้ถือเป็นการต่อต้านครั้งสำคัญที่สุดต่ออังกฤษนับตั้งแต่ขบวนการปฏิเสธความร่วมมือในปี 1920–22 และเป็นการก่อการครั้งสำคัญทันทีหลังการประกาศเอกราชและการปกครองตนเอง ปูรณสวราช ของคองเกรสแห่งชาติอินเดียเมื่อ 26 มกราคม 1930
# ดราก้อน ลี
ดราก้อน ลี  หรือที่ชาวเกาหลีใต้รู้จักกันในชื่อ กอรยง bruceploitation « masterly master lee  เกิดวันที่ 12 สิงหาคม ค.ศ. 1958 ในประเทศเกาหลีใต้ เป็นทั้งนักแสดง, นักเทควันโด และฮับกิโดBiographies of Korean Masters of the Martial Arts  

ชื่อจริงของเขาคือ มุน กยองซอก (문경석; Moon Kyoung-seok)central dogma : '한국무술영화열전' 배우 거룡 GV   แต่ใช้ชื่อในการแสดงคือ กอรยง (거룡; Keo Ryong) ในเกาหลีใต้"한국 액션배우의 거장 거룡"  ไม่นานหลังจากการเกิดของเขา ครอบครัวของเขาก็ได้ย้ายไปอยู่ที่สหภาพโซเวียต ที่ซึ่งเขาได้รับชื่อ ยาคคาสเลฟ ยาคซิสนี (Дрегон Ли / Dragon Lee ; Polar Blair's Den- Dragon Lee ) ครอบครัวของเขายังคงอยู่ที่นั่นจนกระทั่งลีเป็นวัยรุ่น ภายหลังจากนั้น พวกเขาได้ย้ายไปอยู่ที่ประเทศเกาหลีใต้

จากนั้น เขาได้ศึกษาวิชาเทควันโดพร้อมกับเพื่อน กับนักแสดงชื่อ คิม แทจอง โดยได้เป็นช่วงหนึ่งของวิถีชีวิตเขา รวมถึง ลียังได้เริ่มศึกษาศิลปะการป้องกันตัวเกาหลีอย่างฮับกิโด ภายใต้การกำกับของ ฮวาง อินซิก

เมื่อลีได้อยู่ในโรงภาพยนตร์แห่งหนึ่ง ได้มีชายคนหนึ่งบอกว่าเขามีความคล้ายกับ บรูซ ลี ซึ่งนั่นถือเป็นคำชมเชยครั้งสำคัญเนื่องด้วย บรูซ ลี เป็นบุคคลทึ่ได้รับความนิยมในขณะนั้น และผู้ชายคนนั้นก็รู้จักกับผู้กำกับในฮ่องกงและได้ช่วยให้เขาเข้าสู่วงการในเวลาต่อมา

ในช่วงต้นทศวรรษ 1920 ของเขา ดราก้อน ลี ได้ย้ายไปยังฮ่องกง และได้ร่วมแสดงในภาพยนตร์ศิลปะการต่อสู้หลายเรื่อง บ่อยครั้งที่เขามักจะได้รับเครดิตในฐานะ บรูซ เลอี (레이; Bruce Lei) เนื่องด้วยเขามีลักษณะที่คล้ายกับ บรูซ ลี คนใหม่อย่างโดดเด่น ในบรรดาภาพยนตร์ทั้งหลายที่เขาได้รับเครดิตเป็นภาพยนตร์กึ่งสารคดีชุด เดอะเรียลบรูซ ลี (ค.ศ. 1973)The Real Bruce Lee (Bruce Lee: The Little Dragon) (The Young Bruce Lee) (1973) 

ดราก้อน ลี ได้ย้ายกลับไปยังโซล ประเทศเกาหลีใต้ และเป็นนักแสดงรวมถึงเป็นผู้ผลิตทางโทรทัศน์ นอกจากนี้ เขายังสามารถพูดภาษาอังกฤษ, จีน, ไทย และรัสเซีย
# ท่าอากาศยานฮานามากิ
ท่าอากาศยานฮานามากิ  เป็นท่าอากาศยานระดับสาม ในประเทศญี่ปุ่น ตั้งอยู่ทางทิศตะวันออกเฉียงเหนือ 6 กิโลเมตร จากเมืองฮานามากิ จังหวัดอิวาเตะ

สายการบินและจุดหมาย
# อิเกบูกูโระ
อิเกบูกูโระ  เป็นย่านธุรกิจและบันเทิงหนึ่งในเขตโทชิมะ กรุงโตเกียว ภายในบริเวณประกอบไปด้วยสถานีรถไฟอิเกบูกูโระ สำนักงานเขตโทชิมะ ห้างสรรพสินค้า และภัตตาคาร

ศูนย์กลางของอิเกบูกูโระ คือสถานีบริเวณสถานีรถไฟอิเกบูกูโระ ซึ่งเป็นสถานีรถไฟที่มีผู้โดยสารมากเป็นอันดับสองของโตเกียว เป็นสถานีชุมทางที่สำคัญแห่งหนึ่งของสายยามาโนเตะด้านตะวันตก

 แหล่งข้อมูลอื่น 

 วิกิท่องเที่ยว: โตเกียว/อิเกบูกูโระ
 เที่ยวโตเกียว
 แจแปนวิสิทเตอร์
# ยามาอูจิ ชิโยะ
ยามาอูจิ ชิโยะ (โรมาจิ: Yamauchi Chiyo; 1557- 31 ธันวาคม ค.ศ. 1617) หรือ เค็นโชอิง (見性院) เป็นภรรยาของยามาอูจิ คาซูโตโยะ ไดเมียวคนแรกของแคว้นศักดินาโทซะ 

ชิโยะเกิดเมื่อปี ค.ศ. 1557 โดยพ่อของนางเป็นซามูไรแต่ถูกฆ่าตายพร้อมภรรยาทำให้นางกำพร้าพ่อแม่ตั้งแต่เด็ก ต่อมานางได้หนีมาเจอกับคาซูโตโยะในวัยหนุ่ม และเขาได้พานางไปรับใช้แม่ของเขา ต่อมาแม่ของคาซูโตโยะได้จัดงานแต่งงานให้กับเขาและชิโยะที่โตเป็นสาวแล้ว

เมื่อสามีของนางถึงแก่อสัญกรรมในปี ค.ศ. 1605 เธอก็ได้ออกบวชเป็นแม่ชีในฉายาว่า ท่านเค็นโชอิง นานถึง 12 ปี

ชิโยะสิ้นชีวิตเมื่อวันที่ 31 ธันวาคม ค.ศ. 1617 ขณะอายุประมาณ 60 ปี
# ปาปิส ซีเซ
ปาปิส เดมบา ซีเซ  (, เกิดวันที่ 3 มิถุนายน ค.ศ. 1985 ที่ ดาการ์ ประเทศเซเนกัล) เป็นนักฟุตบอลชาวเซเนกัล ตำแหน่งกองหน้า ปัจจุบันเล่นให้กับสโมสรฟุตบอลอลานยาสปอร์ ในระดับซือเปร์ลีก ประเทศตุรกี

ซีเซอยู่ กับสโมสรฟุตบอลเอสซี ไฟร์บวร์กในบุนเดิสลีกาในประเทศเยอรมนี ซึ่งอยู่ตำแหน่ง กองหน้าซึ่งทำประตูไปได้ถึง 37 ประตู ใน 2ปี ล่าสุด ซีเซได้ย้ายมา สโมสรฟุตบอลนิวคาสเซิลยูไนเต็ดในปี 2012 ตามคำชวนของ เดมบา บาเพื่อนร่วมทีมชาติของเขา สวมเสื้อเบอร์ 9

แหล่งข้อมูลอื่น
 
 
 
 Profile at FootballDatabase.eu
# อียิปเตียนพรีเมียร์ลีก
อียิปเตียนพรีเมียร์ลีก  เป็นลีกสโมสรฟุตบอลอาชีพและเป็นชั้นสูงสุดในฟุตบอลอียิปต์ ลีกประกอบด้วย 19 ทีมแข่งขันในระบบลีกเหย้าและเยือน ปัจจุบันรู้จักกันในชื่อ เอติซาลาดอียิปเตียนพรีเมียร์ลีก (Etisalat Egyptian Premier League) หลังบริษัทสื่อสาร เอติซาลาด ลงนามข้อตกลงเป็นผู้สนับสนุนกับสหพันธ์ฟุตบอลอียิปต์ แต่ละทีมไม่ได้รับอนุญาตให้มีผู้เล่นต่างประเทศได้เกินสามคน

ฤดูกาล 2011-2012 หลังการวิวาทที่สนามพอร์ตซาอิดเมื่อวันที่ 1 กุมภาพันธ์ พ.ศ. 2555 มีการระงับการแข่งขันไป และเมื่อวันที่ 10 มีนาคม พ.ศ. 2555 มีการตัดสินใจยกเลิกการแข่งขันนัดที่เหลือในฤดูกาล ขณะเดียวกัน มีการประกาศว่า 18 ทีมจะแข่งขันในทัวร์นาเมนต์กระชับมิตร "ถ้วยมรณสักขี" (Martyrs Cup) เพื่อระดมเงินแก่ครอบครัวผู้เสียชีวิตในการวิวาทที่พอร์ตซาอิด

 สโมสรที่เข้าร่วมอียิปเตียนพรีเมียร์ลีก (ฤดูกาล 2013–14) 

สโมสรPosition in2010–11First season inPremier LeagueNumber of seasons in Premier LeaguePremier Leaguetitlesอัลอะฮ์ลีa,b00111948–496000136El Dakhleya020n/a2011–123n/aEl Entag El Harby (Military Production)013132009–105n/aEl Gouna011112009–105n/aAl Ittihad El Sakandary (Union Alexandria)a014141948–4955n/aAl Masrya00771948–4954n/aEl Minya020n/a1962-6314n/aEl Mokawloon SC016161978–79320041El Qanah020n/a1953-5428n/aEl Rajac020n/a2013-141n/aENPPI00552002–0312n/aGhazl El Mahalla (Mahalla Textiles)020n/a1956–57470041Haras El Hodood (Border Guards)e00881963–6414n/aIsmailya00331948–49530033Ittihad El Shorta (Police Union)d00441975–767n/aMisr El-Makasa00662010–114n/aPetrojet010102006–078n/aSmouha015152010–114n/aTala'ea El Gaish (Army Vanguards)00992004–0510n/aTelephonat Bani Sweif (Bani Sweif telecom)020n/a2011–123n/aWadi Degla012122010–114n/aซะมาลิกa,b00221948–496000211

 ทีมชนะเลิศ 
สโมสรชนะเลิศปีที่ชนะเลิศ อัลอะฮ์ลี 20px 20px 20px 20px 20px42 1948–49, 1949–50, 1950–51, 1952–53, 1953–54, 1955–56, 1956–57, 1957–58, 1958–59, 1960–61, 1961–62, 1974–75, 1975–76, 1976–77, 1978–79, 1979–80, 1980–81, 1981–82, 1984–85, 1985–86, 1986–87, 1988–89, 1993–94, 1994–95, 1995–96, 1996–97, 1997–98, 1998–99, 1999–00, 2004–05, 2005–06, 2006–07, 2007–08, 2008–09, 2009–10, 2010–11, 2013–14, 2015–16, 2016–17, 2017–18, 2018–19, 2019–20 ซะมาลิก 20px 20px12 1959–60, 1963–64, 1964–65, 1977–78, 1983–84, 1987–88, 1991–92, 1992–93, 2000–01, 2002–03, 2003–04, 2014–15 อิสไมลี่ 20px3 1966–67, 1990–91, 2001–02 Tersana20px1 1962–63 Ghazl El Mahalla20px1 1972–73 El Olympi20px1 1965–66 Al Mokawloon20px1 1982–83
# คิม ฮย็อน-จุง
คิม ฮย็อน-จุง (เกาหลี: 김현중; เกิด 6 มิถุนายน ค.ศ. 1986) เป็นนักร้องและนักแสดงชายชาวเกาหลีใต้ และเป็นสมาชิกของดับเบิลเอส 501 เป็นที่รู้จักกันดีในบทบาทของเขาในฐานะ ยุน จี ฮู (Yoon Ji Hoo) ในละครเกาหลีปี 2009 เรื่อง Boys Over Flowers ซึ่งทำให้คิมได้รับรางวัล PaekSang Arts Awards และละครเกาหลีในปลายปี 2010 เรื่อง แกล้งจุ๊บให้รู้ว่ารักในบทบาท Baek Seung Jo

 ประวัติ 
 เปิดตัวครั้งแรก 
เมื่อวันที่ 8 มิถุนายน 2005 คิมได้เปิดตัวในวงการบันเทิงของเขาในฐานะผู้นำของวง SS501 ปรากฏตัวในปี 2006

 ข้อมูลส่วนตัว 
ชื่อ : คิม ฮย็อน-จุง (Kim Hyun Joong)
วันเกิด : 6 มิถุนายน พ.ศ. 2529 (ค.ศ.1986)
กรุ๊ปเลือด : B
ส่วนสูง/น้ำหนัก : 182 ซม. / 68 กก.
การศึกษา : Hanyang Industrial High School
งานอดิเรก : ว่ายน้ำ, ยกน้ำหนัก, บาสเก็ตบอล, ฟุตบอล
ความสามารถพิเศษ : เล่นกีตาร์, เปียโน, เต้น
คติ : Life in one strike

 ผลงานเพลง 

 เกาหลี 
อัลบั้ม
 2011 :Break Down
 2011 :Lucky
 2013 :Round 3
ซิงเกิล
 2008 :Thank You (고맙다)
 2011 :Marry Me / Marry You
 2013 :The Reason I Live(나 살아있는 건)

 ญี่ปุ่น 
อัลบั้ม
 2012: Unlimited
ซิงเกิล
 2012: KISS KISS / Lucky Guy
 2012: HEAT
 2013: Tonight

 ผลงานแสดง 
 ภาพยนตร์ 
 ปี ชื่อเรื่อง อังกูล บท 2006Shark Bait / Pi's Story파이 스토리Voice (Korea Version)

 โทรทัศน์ 
ปี ชื่อเรื่อง อังกูล / ญี่ปุ่น บท ช่อง ประเภท 2005Nonstop 5논스톱 5Guest Ep.208MBCSitcomCan Love Be Refilled?사랑도 리필이 되나요WilliamKBS2Sitcom2007HotelierホテリアーCameo Ep.7 (with SS501)TV AsahiDrama2008Spotlight스포트라이트Cameo (with SS501)MBCDrama2009Boys Over Flowers꽃보다 남자Yoon Ji-hooKBS2Drama2010Playful Kiss장난스런 키스Baek Seung-joMBCDrama2011Dream High드림하이Cameo Ep.1KBS2Drama2014Age of Feeling감격시대Shin Jung-taeKBS2Drama2018When Time Stopped시간이 멈추는 그 때Moon Joon-wooKBS WDrama

 มิวสิกวิดีโอ 
2005 2Shai – "She Laughed"
2006 Eru – "Black Glasses"
2009 Kim Joon – "Jun Be O.K"
2010 Gummy – "As A Man"
2011 Kim Hyun Joong – "제발" (Please)
2011 Kim Hyun Joong – "Break Down"
2011 Kim Hyun Joong – "Kiss Kiss"
2011 Kim Hyun Joong – "Lucky Guy"
2011 Kim Hyun Joong - "Marry You"
2012 Kim Hyun Joong - "Kiss Kiss" [Japanese version]
2012 Kim Hyun Joong - "Lucky Guy" [Japanese version]

 พิธีกร 
2005 – M! Countdown – Mnet
2006 – Music Core
2011 – Super K-pop Busan Concert
# ตับวาย
ตับวายคือภาวะที่ทำให้ตับไม่สามารถทำหน้าที่ได้ ทั้งหน้าที่ด้านการสังเคราะห์สารและหน้าที่ด้านกระบวนการสร้างและสลาย ซึ่งเป็นส่วนหนึ่งของหน้าที่ปกติของตับ อาจแบ่งได้เป็นชนิดเฉียบพลันและเรื้อรัง
ตับวายเฉียบพลัน
ตับวายเรื้อรัง

ตับวายเรื้อรังส่วนใหญ่มักพบร่วมกับภาวะตับแข็ง ซึ่งอาจเป็นผลจากโรคตับชนิดต่างๆ เช่น โรคตับจากการดื่มแอลกอฮอล์ ตับอักเสบจากไวรัส เช่นไวรัสตับอักเสบบีหรือซี ตับอักเสบจากภูมิคุ้มกัน โรคกรรมพันธุ์ หรือสาเหตุทางเมตาบอลิกอื่นๆ (เช่น ธาตุเหล็กหรือสังกะสีสะสม ตับอักเสบจากไขมัน เป็นต้น)

Category:โรคตับ
Category:อวัยวะล้มเหลว
# ความละเหี่ย
ความละเหี่ย  ในทางการแพทย์หมายถึงความรู้สึกไม่สบายตัว ไม่เป็นปกติ ส่วนใหญ่เป็นอาการแรกเริ่มของโรคหลายๆ โรครวมถึงโรคติดเชื้อบางอย่าง ตำราแพทย์อธิบายคำว่า malaise เอาไว้ว่าเป็น "general feeling of being unwell" (ความรู้สึกไม่สบายทั่วไป) คำนี้แต่เดิมเป็นคำฝรั่งเศส มีใช้ตั้งแต่คริสต์ศตวรรษที่ 12
 สาเหตุ 
ความละเหี่ยเป็นอาการซึ่งไม่มีความจำเพาะต่อโรคหรือภาวะใดๆ อาจเป็นผลจากความผิดปกติเล็กน้อยเช่นเป็นจากอารมณ์ (ทำให้เกิดปฏิกิริยาตอบสนองเวโซเวกัล) หรือหิว (น้ำตาลในเลือดต่ำเล็กน้อย) หรือโรคร้ายแรงบางอย่าง (มะเร็ง โรคหลอดเลือดสมอง หัวใจขาดเลือด ตกเลือดภายใน ฯลฯ)
 อ้างอิง
# สายยงยศ
สายยงยศ (เอ-กวิแยตต์) เป็นเครื่องหมายแสดงฐานะพิเศษเฉพาะบางฐานะของผู้ประดับที่เป็นทหาร หรือ ตำรวจ ซึ่งมีรูปแบบไม่เป็นสาธารณะทั่วไป และมีลักษณะการประดับแตกต่างกัน ไปตามเครื่องแบบ

ต้นกำเนิด
สายยงยศเริ่มปรากฏตั้งแต่สมัยคริสต์ศตวรษที่ 16 แต่พบเห็นได้ยากและไม่แพร่หลาย สายยงยศเริ่มแพร่หลายในศตวรรษที่ 19 จักรพรรดินโปเลียนแห่งฝรั่งเศส มีเสนาธิการคนสนิทนามว่าจอมพลหลุยส์-อาแล็กซ็องดร์ แบร์ตีเย ซึ่งเป็นผู้รับคำสั่งจากนโปเลียนเพื่อถ่ายทอดสู่ทั้งกองทัพ แบร์ตีเยจะพกสมุดเล่มเล็กติดตัวเสมอเพื่อคอยจดบันทึก แบร์ตีเยใช้เชือกผูกม้าคล้องแขนของตนเพื่อห้อยดินสอเอาไว้ ต่อมานโปเลียนจึงสั่งให้ดัดแปลงเป็นเครื่องประดับสำหรับนายทหารเสนาธิการ โดยให้ปลายข้างหนึ่งเป็นตุ้มทอง สายเชือกใช้เป็นไหมเหลืองและไหมทอง

รูปแบบสายยงยศในประเทศไทย
สายยงยศในประเทศไทย มีลักษณะแตกต่างกัน ตามตำแหน่งหน้าที่ของบุคคล ดังนี้สายยงยศ กองทัพเรือ
ทหาร
จอมทัพไทย
สายยงยศจอมทัพไทยสายยงยศจอมทัพไทย กองทัพภาคที่ ๓ เป็นสายยงยศเฉพาะองค์พระมหากษัตริย์ไทย ซึ่งทรงเป็น จอมทัพไทย สายยงยศนี้แตกต่างจากสายยงยศราชองครักษ์ ด้วยมีสายไหมหรือสายไหมทองถักรวบสายยงยศคู่หน้า

นายทหารราชองครักษ์
สายยงยศนายทหารราชองครักษ์กฎกระทรวงกลาโหม ออกตามความในพระราชบัญญัติ เครื่องแบบทหาร พ.ศ. 2477 ว่าด้วยเครื่องแบบทหารบก (ฉบับที่ 33) ข้อที่ 1  5 พฤศจิกายน 2489 สำหรับนายทหารราชองครักษ์ เป็นสายยงยศไหมทองหรือไหมเหลืองซึ่งเป็นสายถัก 2 เส้น สายเกลี้ยง 2 เส้น

 เสนาธิการ 
สายยงยศเสนาธิการทหารสำหรับนายทหารที่สำเร็จการศึกษาหลักสูตรเสนาธิการทหาร จากโรงเรียนเสนาธิการทหารบก หรือ โรงเรียนเสนาธิการทหารเรือ หรือ โรงเรียนเสนาธิการทหารอากาศ

โดยดำรงตำแหน่งเสนาธิการฝ่ายเสนาธิการ หรือตำแหน่งที่กำหนดว่าเป็นตำแหน่งฝ่ายเสนาธิการ เป็นสายยงยศไหมทองขัดไหมสีน้ำเงินดำ เป็นสายถัก 1 เส้น ประกอบด้วยตุ้มโลหะสีทอง 1 ตุ้ม สายเกลี้ยง 2 เส้น

 นายทหารคนสนิท 
สายยงยศนายทหารคนสนิท (ทบ., ทอ.) หรือนายธง (ทร.) ให้ใช้สายยงยศไหมทองขัดไหมสีน้ำเงินดำ เป็นสายถัก 1 เส้น ประกอบด้วยตุ้มโลหะสีทอง 1 ตุ้ม

ตำรวจ
นายตำรวจราชองครักษ์
ใช้สายยงยศไหมสีทองหรือไหมสีเหลืองเป็นสายถัก 2 เส้น สายเกลี้ยง 2 เส้น มีตุ้มโลหะสีทอง 2 ตุ้ม

นายตำรวจฝ่ายอำนวยการตำรวจ 
สายยงยศฝ่ายอำนวยการตำรวจ สำหรับนายตำรวจที่สำเร็จการศึกษาหลักสูตรเสนาธิการทหาร จากโรงเรียนเสนาธิการทหารบก หรือ โรงเรียนเสนาธิการทหารเรือ หรือ โรงเรียนเสนาธิการทหารอากาศ หรือ หลักสูตรฝ่ายอำนวยการตำรวจ วิทยาลัยการตำรวจ 

โดยหลักสูตรฝ่ายอำนวยการตำรวจ (ฝอ.ตร.) ศักดิ์และสิทธิ เทียบเท่า หลักสูตรเสนาธิการทหาร (ฝ เสธฯ) ใช้สายยงยศ 3 ประเภท ประกอบด้วย

สายเกลี้ยงไหมสีเหลือง 1 เส้น ใช้สำหรับชุดปกติ กากีคอพับ แขนยาว สนว.01 
สายถักไหมสีเหลือง 1 เส้น ประกอบตุ้มโลหะสีเงิน 1 ตุ้ม สายเกลี้ยง 2 เส้น ใช้สำหรับชุดปกติขาว ชุดเต็มยศ ชุดคอแบะ
สายถักไหมสีทอง 1 เส้น ประกอบตุ้มโลหะสีเงิน 1 ตุ้ม สายเกลี้ยง 2 เส้น ใช้สำหรับชุดปกติขาว ชุดเต็มยศ ชุดคอแบะ

 นายเวร 
นายตำรวจที่ดำรงตำแหน่งนายเวร ใช้สายยงยศ 2 ประเภท ประกอบด้วย 

สายเกลี้ยงไหมสีเหลือง 1 เส้น ใช้สำหรับชุดปกติ กากีคอพับ แขนยาว สนว.01 
สายถักไหมสีเหลือง 1 เส้น ประกอบตุ้มโลหะสีเงิน 1 ตุ้ม ใช้สำหรับชุดปกติขาว ชุดเต็มยศ ชุดคอแบะ
สายถักไหมสีทอง 1 เส้น ประกอบตุ้มโลหะสีเงิน 1 ตุ้ม ใช้สำหรับชุดปกติขาว ชุดเต็มยศ ชุดคอแบะ

ตำรวจพลร่ม / นักโดดร่มประจำกอง
ซึ่งได้รับเงินเพิ่มสำหรับนักโดดร่ม ใช้สายยงยศไหมสีเลือดหมูเป็นสายถัก 1 เส้น มีสายเกลี้ยงทั้งสองข้างประกอบด้วยตุ้มโลหะสีเงิน 1 ตุ้ม
# พนิตา กำภู ณ อยุธยา
พนิตา กำภู ณ อยุธยา (สกุลเดิม อุตตะโมต) เป็นข้าราชการชาวไทย ดำรงตำแหน่งกรรมการสภามหาวิทยาลัยผู้ทรงคุณวุฒิ มหาวิทยาลัยราชภัฏรำไพพรรณีดำรงตำแหน่งกรรมการสภามหาวิทยาลัยผู้ทรงคุณวุฒิ มหาวิทยาลัยราชภัฏรำไพพรรณี อดีตปลัดกระทรวงศึกษาธิการ อดีตที่ปรึกษานายกรัฐมนตรี ฝ่ายข้าราชการประจำ และอดีตปลัดกระทรวงการพัฒนาสังคมและความมั่นคงของมนุษย์ และได้รับพระกรุณาธิคุณแต่งตั้งเป็นผู้แทนพระองค์ ทูลกระหม่อมหญิงอุบลรัตนราชกัญญา สิริวัฒนาพรรณวดี ไปปฏิบัติภารกิจของมูลนิธิมิราเคิล ออฟ ไลฟ์ อยู่เสมอพนิตา กำภู ณ อยุธยา มิราเคิล ออฟ ไลฟ์ ปลัดหญิงคนแรก พม.

 ประวัติ 
พนิตา เกิดเมื่อวันที่ 6 เมษายน พ.ศ. 2496 เป็นธิดาคนโตของนายประกิต อุตตะโมต อดีตรองปลัดกระทรวงมหาดไทย และนางอำไพวรรณ อุตตะโมต มีพี่น้อง 5 คน คนที่ 2 คือ นายประวัฒน์ อุตโมท อดีตรัฐมนตรีช่วยว่าการกระทรวงเกษตรและสหกรณ์ สมาชิกสภาผู้แทนราษฎร แบบบัญชีรายชื่อพรรคเพื่อไทยบัญชีแสดงรายการทรัพย์สินและหนี้สินของนายประวัฒน์ อุตโมท 

พนิตา สำเร็จการศึกษาระดับปริญญาตรีจากคณะโบราณคดี มหาวิทยาลัยศิลปากร และปริญญาโทด้านการพัฒนาชุมชน สถาบันเทคโนโลยีแห่งเอเชีย ชีวิตส่วนตัวสมรสกับนาย ภูรีธร กำภู ณ อยุธยา เพื่อนร่วมรุ่นคณะโบราณคดี มีธิดา 2 คนพนิตา กำภู ณ อยุธยา

 การทำงาน 
พนิตา ได้รับแต่งตั้งเป็นปลัดกระทรวงการพัฒนาสังคมและความมั่นคงของมนุษย์ เมื่อปี พ.ศ. 2553 ต่อมาในปี พ.ศ. 2555 ได้รับแต่งตั้งให้ย้ายไปดำรงตำแหน่งที่ปรึกษานายกรัฐมนตรี ฝ่ายข้าราชการประจำ  และหลังจากนั้นจึงได้รับการโปรดเกล้าฯแต่งตั้งให้เป็นปลัดกระทรวงศึกษาธิการแต่งตั้งเป็นปลัดกระทรวงการพัฒนาสังคมและความมั่นคงของมนุษย์

 งานการเมือง 
พนิตา เคยลงสมัครรับเลือกตั้งสมาชิกสภาผู้แทนราษฎรจังหวัดสมุทรสงคราม ใน พ.ศ. 2544 สังกัดพรรควิถีไทย แต่ไม่ได้รับเลือกตั้งประวัติผู้สมัคร ส.ส. กรมการปกครอง

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๓ , เล่ม ๑๒๗ ตอนที่ ๑๔ ข หน้า ๘, ๘ ธันวาคม ๒๕๕๓
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๒ , เล่ม ๑๒๖ ตอนที่ ๑๖ ข หน้า ๒๒, ๔ ธันวาคม ๒๕๕๒
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา ประจำปี ๒๕๕๓ , เล่ม ๑๒๘ ตอนที่ ๑๖ ข หน้า ๒๔, ๒๘ สิงหาคม ๒๕๕๔
# โทรมาตร
โทรมาตร คือ เทคโนโลยี ที่สามารถวัดค่าต่างๆ ที่เกิดขึ้นในระยะที่อยู่ห่างไกลได้ โดยสามารถทำผ่านทาง คลื่นวิทยุ เครือข่ายไอพี โดยการรับส่งข้อมูล
# สมมุติ เบ็ญจลักษณ์
สมมุติ เบ็ญจลักษณ์ (เกิด 30 ธันวาคม พ.ศ. 2509) ปัจจุบันดำรงตำแหน่งเป็นสมาชิกสภาผู้แทนราษฎรจังหวัดปัตตานีพรรคประชาชาติพบปะผู้นำศาสนา ผู้นำท้องถิ่น อ.แว้ง ‘ทวี’ ตั้งเป้าเป็นรัฐบาล แก้ปัญหา 3 จังหวัดภาคใต้ สังกัดพรรคประชาชาติ กรรมการในคณะกรรมการประสานงานสภาผู้แทนราษฎรไทย (รัฐบาลแพทองธาร ชินวัตร) เขาเป็นคนเดียวของพรรคภูมิใจไทยที่ชนะการเลือกตั้งในพื้นที่ภาคใต้ ปี พ.ศ. 2554

 ประวัติ 
สมมุติ เกิดเมื่อวันที่ 30 ธันวาคม พ.ศ. 2509 ที่ตำบลสะบารัง อำเภอเมืองปัตตานี จังหวัดปัตตานี เป็นบุตรนายแวซาเฮาะ นางเจ๊ะลีเม๊าะ เบ็ญจลักษณ์ และเป็นหลานวิไล เบญจลักษณ์ อดีต สส. ปัตตานี ด้านครอบครัวสมรสกับรสนา เบ็ญจลักษณ์ (สกุลเดิม กาซอ) พยาบาลโรงพยาบาลหนองจิก จังหวัดปัตตานี มีบุตร 3 คนบัญชีแสดงรายการทรัพย์สินและหนี้สินของนายสมมุติ เบ็ญจลักษณ์

จบการศึกษานิติศาสตรบัณฑิต จากมหาวิทยาลัยรามคำแหง

 การทำงาน 
สมมุติ ประกอบอาชีพทนายความ ต่อมาลงรับสมัครรับเลือกตั้งสมาชิกสภาผู้แทนราษฎรจังหวัดปัตตานี เริ่มตั้งแต่ พ.ศ. 2544 สังกัดพรรคราษฎร (เปลี่ยนชื่อเป็นพรรคมหาชน)ประวัติผู้สมัคร ส.ส.กรมการปกครอง กระทรวงมหาดไทย  พ.ศ. 2548 สังกัดพรรคมหาชน และ พ.ศ. 2550 ได้ลงสมัคร สังกัดพรรคเพื่อแผ่นดิน แต่ไม่ได้รับเลือกตั้ง

จนกระทั่งในการเลือกตั้ง พ.ศ. 2554 ย้ายมาสังกัดพรรคภูมิใจไทย และได้รับเลือกตั้งเป็นสมาชิกสภาผู้แทนราษฎรจังหวัดปัตตานี เขต 4 เป็นครั้งแรก และเป็น สส.เพียงคนเดียวของพรรคภูมิใจไทย ที่ชนะการเลือกตั้งในพื้นที่ภาคใต้ โดยเป็น สส.ที่ได้รับคะแนนเสียงน้อยที่สุดในประเทศ เพียง 21,510 คะแนนเปิดตัว"แชมป์"ส.ส.คะแนนสูงสุด"ทะลุแสน" ปะทะ "2หมื่นกว่า" ก็เป็นผู้แทนฯได้

สมมุติ ได้รับเลือกตั้งเป็น สส.จังหวัดปัตตานีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 สังกัดพรรรคประชาชาติ เป็น สส.สมัยที่ 2

 เครื่องราชอิสริยาภรณ์ 
ราชกิจจานุเบกษา, พระบรมราชโองการ ประกาศ เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ชั้นสายสะพาย ประจำปี ๒๕๖๗, เล่ม ๑๔๑ ตอนพิเศษ ๑ ข หน้า ๔, ๑๓ สิงหาคม ๒๕๖๗
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๓, เล่ม ๑๓๘ ตอนพิเศษ ๑ ข หน้า ๘, ๒๒ มกราคม ๒๕๖๔
# เคราดำ
เอ็ดเวิร์ด ทีช (หรือ ; ประมาณ ค.ศ. 1680 – 22 พฤศจิกายน ค.ศ. 1718) หรือที่รู้จักกันดี ในชื่อ ไอ้เคราดำ หรือ แบล็คเบียร์ด (Blackbeard) เป็นโจรสลัดชาวอังกฤษที่มีชื่อเสียงมากคนหนึ่ง ออกปล้นในหมู่เกาะเวสต์อินดีสและชายฝั่งตะวันออกของอาณานิคมในอเมริกาเหนือ ของสหราชอาณาจักร แม้ว่าไม่ค่อยมีใครรู้เกี่ยวกับชีวิตในวัยเด็กของเขา แต่เขาอาจจะเป็นกะลาสีบนเรือส่วนตัว ในช่วงสงครามพระนางแอนน์ ก่อนที่เขาจะตั้งรกรากบนเกาะนิวโพรวิเดนซ์ ของประเทศบาฮามาสซึ่งเป็นฐานของกัปตันเบนจามิน ฮอร์นิโกลด์ซึ่งเป็นลูกเรือของ Teach

ประวัติ
มีประวัติเกี่ยวกับทีชน้อยมาก แต่คาดว่าเกิดที่บริสตอล ประเทศอังกฤษ ประมาณปี ค.ศ.1680 เริ่มเป็นกะลาสีบนเรือส่วนบุคคล ในระหว่างสงครามพระราชินีแอนน์ (Queen Anne's War) หลังจากนั้น ทีชก็เริ่มเป็นโจรสลัด จับเรือค้าขายของฝรั่งเศส แล้วเปลี่ยนชื่อเป็น ควีน แอนน์ส รีเวนจ์ (Queen Anne's Revenge) อันแสนโด่งดัง พร้อมกับติดตั้งปืนใหญ่อีก 40 กระบอก ทีชมีฉายาว่า "เคราดำ" เนื่องจากเขามักสร้างภาพลักษณ์ตัวเองให้น่ากลัวและพิลึก เช่น ยัดไม้ขีดไฟที่จุดแล้วไว้ใต้หมวกเพื่อขู่ศัตรู ต่อมาทีชสร้างพันธมิตรโจรสลัด โดยใช้เรือ แอนน์ ที่ยึดมาได้ ร่วมกันปิดท่าเรือชาร์ลสตันในเซาท์แคโรไลนา

ในวันที่ 22 พฤศจิกายน ค.ศ. 1718 โรเบิร์ต เมย์นาร์ด นายทหารเรือชาวอังกฤษ นำทัพเรือต้อนเรือโจรสลัดของเคราดำจนจนมุม เคราดำตะโกนว่า "ข้ายอมตกลงนรกหมกไหม้ดีกว่ายอมให้เจ้าได้ไปแม้แต่แดงเดียว!" เมย์นาร์ดกระโดดขึ้นเรือและสู้กับเขาจนฆ่าเคราดำได้สำเร็จ จากนั้นก็ตัดศีรษะของเขาแขวนไว้ที่หัวเรือ เป็นการปิดฉากโจรสลัดที่เคลื่อนไหวมากว่า 2 ปี
# เดนิซลี
เดนิซลี (Denizli) เป็นเมืองอุตสาหกรรมตั้งอยู่ทางทิศตะวันตกเฉียงใต้ของประเทศตุรกี เป็นเมืองหลวงของจังหวัดชื่อเดียวกัน บนแควของแม่น้ำเมนเดเรส เป็นที่ราบสูงจากระดับน้ำทะเลราว 100 เมตร เมืองมีประชากร  511,751 คน (ค.ศ. 2011) โดยกระโดดจาก 389,000 คนในปี ค.ศ. 2007 เนื่องจากมีการรวมเทศบาล 13 เทศบาล และ 10 หมู่บ้านเข้าไป 

เดนิซลีเป็นเมืองที่มีการพัฒนาโดดเด่นด้านเศรษฐกิจในทศวรรษหลัง ๆ ที่ผ่านมา โดยเฉพาะผลิตภัณฑ์สิ่งทอและการส่งออก
# อเล็กซ์ แม็กลีช
อเล็กซานเดอร์ แม็กลีช เกิดเมื่อวันที่ 21 มกราคม ค.ศ. 1959 ที่ กลาสโกว์ ประเทศ สก็อตแลนด์ แม็กลีชเคยคุม สโมสรฟุตบอลเบอร์มิงแฮมซิตีและนำทีมประสบความสำเร็จกับถ้วย ฟุตบอลลีกแชมเปียนชิป ในฤดูกาล 2008-09 ซึ่งเป็นผลงานแรกที่เขาเคยทำในการมาคุมลีกอังกฤษ ปัจจุบัน 
ผลงานการคุมทีม
 เบอร์มิงแฮมซิตี้ 
 ฟุตบอลลีกแชมเปียนชิป  1 สมัย: 2008-09
 ลีกคัพ 1 สมัย: 2010-11